Osei Bonsu Amoah

**Osei Bonsu Amoah** anɛ Ghana pɔlitis nwɛɛd, o anɛ Wabυg Naadɔɔg nid n bɛ wadmaanib yikanɛ paas ayɔpɔi la Ghana Republic linɛ paas anaasi la. O anɛ wadmaan n tis Akwapim South linɛ bɛ Ghana Eastern Region sυυlυm la, ba da dua o nɛ yʋma tusir nɛ kɔbiswai nɛ piisyuobʋ nɛ yinne, Burnya nyaaŋ nwaris anii la li dabisim pii nɛ anu daar.

## O vυm pinilυg nɛ o sakur yɛla
Ba da dua Amoah nɛ yʋma tusir nɛ kɔbiswai nɛ piisyuobʋ nɛ yinne, Burnya nyaaŋ nwaris anii la li dabisim pii nɛ anu daar. O yinɛ Aburi, tempυυg kanɛ bɛ Ghana Eastern Region sυυlυm la. 

O siiŋi o secondary school n bɛ Prempeh College sakur la ni ka tɔlisi maal o Digirii kasɛta gbaʋŋ linɛ an Bachelor of Science linɛ an wada zamisυg  n bɛ University of Ghana yʋma tusir nɛ kɔbiswai nɛ piisnii nɛ anu. O da lɛn tɔlisi keŋ Ghana wada sakur n die Bachelor of Law digirii kasɛta gbaυŋ yʋma tusir nɛ kɔbiswai nɛ piswai nɛ anu la ni.

## <sup>O pɔlitis nwɛ'ɛb yɛla</sup>
O anɛ Wabυg Naadɔɔg la nid. Nannanna onɛ an wadmaan n tis Akwapim South sυυlυm la.

## Yυma tusa ayi nɛ pii nɛ ayi la vɔɔt la yɛla
Yʋma tusa ayi nɛ pii nɛ ayi la vɔɔt la ni la, ka ba da vɔɔt ka o di Akwapim South wadmaanib kυk la ka kɔbʋg pʋʋgin ka o mɔr 49.73% ka o tiraan kanɛ an Maasim Tiig Naadɔɔg nid ka o yʋ'ʋr buon William Ntow Boahene la mɛ da mɔri vɔɔt kal 8,694 kɔbiga pʋʋgin ka o mɔr 33.99%, ka CPP nid Isaac Opare Addo mɛ da mɔr vɔɔt kal 3,713 ka kɔbʋg pʋʋgin o da mɔri 14.52%, ka ala mɛn ka PPP nid Micheal Asante mɛ da paam vɔɔt kal kɔbʋg pʋʋgin o da mɔri 1.76% vɔɔt la wʋsa pυυgin.

## Yυma tusa ayi nɛ piinɛ ayuobʋ vɔɔt la yɛla
Yυma tusa ayi nɛ pii nɛ ayuobʋ vɔɔt la ni yaas ka ba vɔɔt ka o di Akwapim South sυυlυm wadmaanib kυk la, o da mɔri vɔɔt kal 14,049 kɔbʋg pυυgin bigis ye o da mɔri 52.8% ka o tiraan onɛ an Maasim Tiig Naadɔɔg nid ka o yʋ'ʋr buon Lawrencia Dziwornu la mɛn da paam vɔɔt kal 8,417, ka kɔbʋga pυυgin bigis ye o da paamɛ 31.6% ka CPP nid Isaac Opare Addo mɛ da paam vɔɔt kal 4,153 kɔbiga pυυgin o da mɔri 15.6% vɔɔt la wυsa pυυgin.

## Yυma tusa ayi nɛ pisi la vɔɔt la yɛla
Yυma tusa ayi nɛ piisi la vɔɔt la ni ka ba lɛn vɔɔt ka o di nɛ vɔɔt kal 21,247 ka kɔbʋg pυυgin bigis ye o da paamnɛ 65.41% vɔɔt la wυsa pυυgin, ka o tiraan onɛ an Maasim Tiig Naadɔɔg nid Winston Kwadwo Afari-Djan da paam vɔɔt kal 11,237 ka kɔbʋg  pυυgin bigis ye o da paamnɛ 34.59% vɔɔt la wυsa pυυgin.

## On paas kpɛɛmnam sieba ni
Yυma tusa ayi nɛ pii nɛ ayuobʋ (2016) la ni, ka ba da gaŋ o ye o an kpɛɛm banɛ gɔsid Subsidiary Legislative n bɛ ti Ghana wadmaanib yir la kυkdaan. O paas kpɛɛm banɛ gɔsid Standing Orders la ni, ka mɛn paas kpɛɛm banɛ gɔsid Subsidiary Legislation la ni, o mɛ lɛn paas kpɛɛm banɛ gɔsid ka ba gaansid kpɛɛmnam wadmaanib yir la ni mɛn.

## O Minista ziesim an siem
Nannana, onɛ an Minista kanɛ gɔsid Local Government yɛla la nyaandɔl, nɛ Decentralization and Rural Development.

## O tυυma yɛla
Poi ka o naan kena an wadmaan la, Amoah da tυmnɛ n an kpɛɛm kanɛ gɔsid lampɔ di'esʋg yɛla nɛ kpɛɛm kanɛ da gɔsidi ti Ghana lampɔ diesυg yɛla, yii ani n tυm nɛ IRS lin da yi yʋma tusir nɛ kɔbiswai nɛ piisnii nɛ anii la n ti paae yʋma tusir nɛ kɔbiswai nɛ piiswai nɛ ayuobʋ la ni. Ba nɔk o ye o tυm n bɛ Gɔmina tυυma dɔɔgin ye o an Special Assistance lin da yi yυma tusa ayi nɛ anu la ti paae yυma tusa ayi' nɛ anii la ni.

## O vυm bɛllim yɛla
O anɛ Kristo biig. O di pua onɛ da aan ti Ghana lɔya titaar amɛŋa, ka mɔr biis atan.

## Gbanvɛɛnsa